Instagram: Utilizatorii vor putea alege dacă like-urile vor fi vizibile sau ascunse.
Instagram te lasă să alegi dacă vrei să ai like-urile la vedere sau nu. Schimbarea din platforma de socializare are ca scop remedierea anxietății. Testul "like-urilor" se va desfășura și pe Facebook în perioada următoare.
Instagram predă ștafeta utilizatorilor pentru a decide singuri ce se va întâmpla cu like-urile lor. Decizia vine la doi ani după ce a început să experimenteze ascunderea like-urilor.În cadrul noului test, utilizatorii vor hotărî dacă vor sau nu să vadă atât like-urile de la propriile postări, cât și cele afișate sub postările celorlalți.Motivul? Instagram a depistat o problemă pe care o pune pe seama… instinctului de turmă. Practic oamenii dau like-uri postărilor deja populare în loc să analizeze mesajul pe care respectiva postare îl transmite.Schimbarea este văzută drept un remediu pentru anxietate. Este în special cazul celor tineri care ajung să aibe frici pe baza postărilor proprii care nu generează succesul mult dorit.Un test similar va debuta și pe Facebook în perioada următoare. La fel ca pe Instagram, decizia finală va rămâne la latitudinea utilizatorului, dacă vrea sau nu să ascundă aprecierile celorlalți.